cyanic-selkie/wikianc huggingface dataset:
Just Dance 3
Pelaaminen
Kinect versiossa on ”Just Create” -ominaisuus, jonka avulla pelaaja voi luoda omia tanssirutiineja. Omat tanssirutiinit on mahdollista tallentaa ja jakaa ystävien kanssa pelattavaksi.
Urbanus V
thumb|150px|Paavi Urbanus V:n vaakuna. thumb|150px|Paavi Urbanus V kuvattuna kultakolikoihin. Autuas Urbanus V (syntymänimeltään Guillaume de Grimaud, 1310 – 19. joulukuuta 1370 Avignon Ranska) oli paavina 28. syyskuuta 1363 – 19. joulukuuta 1370. Hän suosi koulutusta ja kehitti hallintoa.
Urbanus kuului nuorena benediktiineihin, ja hän oli apottina kahdessa luostarissa. Tultuaan valituksi paaviksi alkoi Saksan keisari painostaa häntä, jotta hän päättäisi paavien alentavan Avignonin vankeuden ja palaisi Roomaan. Urbanus palasikin Roomaan 1367, jossa hänet otettiin riemulla vastaan. Hän kuitenkin pelkäsi valtansa hupenemista Ranskassa ja lähti takaisin Avignoniin syyskuussa 1370. Urbanus kuoli Avignonissa jo saman vuoden joulukuussa.
Galaksin rotaatiokäyrä
Galaksin rotaatiokäyrä on kosmologiassa galaksin pyörimistä kuvaava käyrä. Se muodostuu, kun galaksin eri osien ratanopeudet esitetään ko. osien ja galaksin keskustan välisen etäisyyden funktiona.
Galaksien on havaittu pyörivän nopeammin kuin näkyvän aineen määrän perusteella voidaan ennustaa. Tämä on johtanut nk. pimeän aineen etsintään.
Marika Bergman-Lundin
Marika Bergman-Lundin (s. 12. heinäkuuta 1999 Ruotsi) on ruotsalainen jalkapalloilija, pelipaikaltaan keskikenttäpelaaja. Hän pelasi vuoteen 2017 saakka Göteborg FC:ssä Damallsvenskanissa. Nykyisin Bergman-Lundin pelaa Elitettan-joukkue IK Uppsalan paidassa.
Kevin Knox
Kevin Knox (s. 11. elokuuta 1999) on yhdysvaltalainen koripalloilija, joka pelaa laitahyökkääjänä. Hän edustaa NBA-liigassa pelaavaa New York Knicksiä. Hän on pituudeltaan 206 cm.
Knox pelasi kauden 2017–2018 Kentuckyn yliopiston joukkueessa. New York Knicks varasi hänet NBA:han yhdeksännellä vuorolla vuoden 2018 varaustilaisuudessa.
John Ericsson
thumb|John Ericsson John Ericsson (31. heinäkuuta 1803 – 8. maaliskuuta 1889) oli ruotsalainen keksijä ja teollisuusmies. Vaikka Ericsson syntyikin Ruotsissa, hän teki uransa tärkeimmät keksinnöt Yhdysvalloissa.
Laskutikku
pienoiskuva|300px|Laskutikku Laskutikku eli laskuviivain on väline, jolla voidaan likimääräisesti suorittaa kerto- ja jakolaskuja, luvun korottamista toiseen ja kolmanteen potenssiin, luvun neliö- ja kuutiojuurten sekä käänteisluvun määrittämistä ja laskutoimituksia, joissa on mukana trigonometrisia funktioita. Laskuviivain koostuu kahdesta toistensa suhteen siirrettävästä logaritmisin asteikoin varustetusta sauvasta, joista toinen, kieli, on yleensä sijoitettu toisen keskelle, ja läpinäkyvästä, asteikkoja vastaan kohtisuorin hiusviivoin varustetusta ja asteikkojen suhteen liikkuvasta hahlosta, jonka avulla voidaan määrittää eri asteikkojen vastinkohta.
John Ericsson
Ericssonin uran saavutuksiin kuului muun muassa olla mukana ensimmäisen potkurikäyttöisen valtamerialuksen rakentamisessa. Kyseisellä valtamerialuksella hän saapui itsekin New Yorkiin, missä hän syventyi 1830-luvun lopussa ja 1840-luvun alussa kehittämään Yhdysvaltain laivastolle potkurikäyttöistä laivaa. Ericsson keksi potkurin vuonna 1836. Hän myös keksi lämpöilmakoneen, joka oli omana aikanaan menestys. Sitä myytiin lyhyessä ajassa pelkästään New Yorkin kaupungille 1 200 kappaletta, mikä oli kyseiseen aikaan hyvin paljon. Ericssonin uran suurin läpimurto oli kuitenkin mahdollisesti vuonna 1862 kehitetty USS Monitor, joka teki hänestä kansallissankarin Yhdysvalloissa.
Laskutikku
Toimintaperiaate
500px|thumb|Kertolaskun perusperiaate laskutikulla laskettaessa ilmenee oheisesta kuvasta. Esimerkissä kerrotaan luvut 2 ja 3 keskenään ja tulokseksi saadaan 6.  Logaritmien käyttö muuttaa kertolaskun yhteenlaskuksi sillä.
John Ericsson
John Ericsson oli Nils Ericsonin veli.
Laskutikku
Toimintaperiaate
Laskuviivain toimii analogiaperiaatteella. Laskuviivaimen toiminta perustuu logaritmifunktion keskeisiin ominaisuuksiin
Kasper Hjalmar Wrede
Kasper Hjalmar Wrede (26. tammikuuta 1849 Anjala – 8. maaliskuuta 1912 Anjala) oli suomalainen kihlakunnantuomari ja valtiopäivämies.
Laskutikku
Asteikot
thumb|Laskutikku asetettuna kahdella kertomista varten. Jokainen alimpana olevan D-asteikon luku on kaksi kertaa niin suuri kuin sen kohdalla oleva luku C-asteikolla.
Kasper Hjalmar Wrede
Wreden vanhemmat olivat Vaasan läänin kuvernööri, vapaaherra Carl Gustaf Fabian Wrede ja Margareta Sofia Eleonora Glansenstierna. Hän pääsi ylioppilaaksi Vaasan lukiosta 1868 ja suoritti Helsingin yliopistossa tuomarintutkinnon 1872 ja kameraalitutkinnon 1873. Wrede sai varatuomarin arvon 1875. Wrede oli senaatin ylimääräisenä kopistina vuodesta 1879 ja toimi sitten tuomarina eri tuomiokunnissa. Hän oli Euran tuomiokunnan tuomarina 1885–1900 ja Iitin tuomiokunnan tuomarina 1900–1903. Hän osallistui aatelissäädyssä valtiopäiville 1888, edustaen von Willebrand -sukua, ja omisti Anjalassa Rabbelugnin kartanon.
Laskutikku
Asteikot
Laskuviivaimessa on useita asteikkoja, joita käytetään eri laskutoimituksissa. Laskuviivaimen perusasteikkojen (joita yleensä merkitään kirjaimin C ja D) pituus on \log 10\,. Asteikon alkuun on merkitty 1 ja loppuun 10. Jos 1<a<10\,, niin asteikolla merkinnän a\, etäisyys asteikon alusta on \log\,a. Jos myös 1<b<10\, ja jos (liikkuvan) C-asteikon 1 asetetaan D-asteikon a\,-merkin kohdalle, niin C-asteikon b\,-merkin etäisyys D-asteikon alusta on. Tulon ab\, arvo on nyt luettavissa D-asteikolta siltä kohdalta, jossa C-asteikon merkintä b sijaitsee. Vastaavasti, jos 1<b<a<10\, ja jos C-asteikon b\,-merkki asetetaan D-asteikon a\,-merkin kohdalle, niin C-asteikon alun eli sen 1-merkin etäisyys D-asteikon alusta on. Jakolaskun tulos on siis luettavissa D-asteikolta C-asteikon 1-merkin kohdalta.
Kasper Hjalmar Wrede
Wrede oli naimisissa vuodesta 1892 ruotsalaisen Anna Sofia Ihren kanssa. Heidän lapsiaan olivat jääkäri ja Suomen ilmailun uranuurtaja Kasper Wrede ja hevoskasvattaja ja kilparatsastaja Eva Wrede.
Laskutikku
Asteikot
Asia mutkistuu hiukan, jos laskutoimituksen tulos ei ole välin [1,\,10] luku. Jos 1<a<10\, ja 1<b<10\,, mutta 10<ab\, yllä kuvattu menettely vie C-asteikon b\,-merkin D-asteikon ulkopuolelle. Tällöin sijoitetaankin C-asteikon merkki 10 D-asteikon a\,-merkin kohdalle. D-asteikon b\,-merkki sattuu nyt lukua ab/10 osoittavan D-asteikon luvun kohdalle. Vastaavasti, jos 1<a<b<10\,, niin jos C-asteikon b\,-merkki asetetaan D-asteikon a\,-merkin kohdalle, niin C-asteikon 1-merkki asettuu D-asteikon ulkopuolelle, mutta C-asteikon merkki 10 asettuu lukua vastaavan D-asteikon merkin kohdalle.
Mielivaltaiset positiiviset luvut a\, ja b\, voidaan saattaa muotoon ja, missä 1\leq a'<10 ja 1\leq b'<10. Koska ja, laskuviivaimella voidaan suorittaa kaikki kerto- ja jakolaskut, kun huolehditaan tuloksen suuruusluokan oikeasta arviosta eli desimaalipilkun paikasta tai luvun loppunollien määrästä.
Neliöön korotus toteutetaan asteikoilla (yleensä A ja B), joiden mittakaava on puolet asteikkojen C ja D mittakaavasta. Näiden asteikkojen pituus (niissä käytettävällä mittayksiköllä mitattuna) on siis. D-asteikon a\,-merkin kohdalla on A-asteikon merkki, jonka etäisyys A-asteikolla asteikon alusta on. Vastaavasti A-asteikon merkin b\, kohdalla D-asteikolla on merkki, jonka etäisyys D-asteikon alusta on. − Asteikon K mittakaava on kolmannes D-asteikon mittakaavasta. K-asteikko mahdollistaa siis kolmansien potenssien ja kuutiojuurten määrittämisen.
Laskuviivaimissa on malleista riippuen muita asteikkoja, yleensä ainakin sini-, kosini- ja tangenttifunktioiden logaritmiset asteikot ja käänteislukuasteikko.
Laskuviivaimen historiaa
Logaritmit keksittiin 1600-luvun alussa. Englantilainen Edmund Gunter (1581−1626), 10-kantaisten logaritmien keksijän Henry Briggsin (1561−1630) ystävä, keksi logaritmisen asteikon. Hän käytti harppia kerto- ja jakolaskujen edellyttämien janalaskutoimitusten suorittamiseen. Toimitusten suorittamisen käyttämällä kahta toistensa suhteen liu'utettavaa asteikkoa keksi englantilainen William Oughtred (1574−1660). Gunter ja Oughtred tekivät keksintönsä 1620-luvulla. Oughtredin apuna oli hänen oppilaansa William Delamain (1600−1644). Tiettävästi vanhin säilynyt laskuviivain on Lontoon Science Museumissa oleva vuonna 1654 valmistettu laskuviivain. Laskuviivaimen pyöreä versio, laskukiekko, on Oughtredin ja Delamainin yhteinen keksintö. Hahlon periaatteen esitti Isaac Newton ennen vuotta 1675 kehittämässään metodissa kolmannen asteen yhtälön ratkaisemiseksi.
Nykyaikaisen laskutikun standardimuodon loi ranskalainen upseeri-matemaatikko Amédée Mannheim (1831−1906) vuonna 1850. Häneltä periytyvät muun muassa edellä mainitut asteikkojen kirjaintunnukset.
Laskutikun valtakausi oli ennen toista maailmansotaa, sen aikana ja pari vuosikymmentä sen jälkeen. Vielä 1900-luvun alussa laskutikut olivat niin kalliita, että vain johtavilla insinööreillä oli varaa hankkia sellainen käyttöönsä. 1950-luvulla laskutikkuja alettiin valmistaa muovista ja ne yleistyivät, kun taas tietokoneet olivat vielä hyvin kalliita ja harvinaisia. Laskutikut jäivät nopeasti pois käytöstä 1970-luvun puolivälin jälkeen, kun sähköiset laskimet halpenivat.
Durazno
Durazno on kaupunki Uruguayssa, Duraznon departementissa. Vuonna 2011 sen väkiluku oli 34 369.
Uruguayn itsenäisyyssodan aikana siellä oli tasavaltalaisten päämaja..
Cairo (ohjelmisto)
Cairo on laitteistoriippumaton 2-ulotteisen vektorigrafiikan tuottamiseen tarkoitettu ohjelmakirjasto. Se tukee useita eri tulostuskohteita mukaan lukien X Window System, Quartz, Win32, kuvapuskurit, PostScript, PDF sekä SVG. Cairo on suunniteltu hyödyntämään laitteistokiihdytystä, jos sellainen on saatavilla. Cairo on vapaa ohjelmisto ja se on kaksoislisensoitu GNU LGPL ja Mozilla Public License -lisensseillä.
Rajapinta
Cairon rajapinta sisältää operaatioita muun muassa neliöllisten Bézier-käyrien piirtämiseen ja täyttämiseen, läpikuultavien kuvien käsittelemiseen, antialiasoidun tekstin piirtämiseen. Piirto-operaatioiden tuloksia voidaan esimerkiksi skaalata ja kiertää suorittamalla niille erilaisia affiinimuunnoksia.
Cairo on toteutettu C-kielellä mutta rajapinta on saatavilla useille muillekin ohjelmointikielille. Näitä ovat ainakin Ada, C++, Common Lisp, D, Haskell, Java, Lua, Mono/.NET, Nickle, Objective Caml, Perl, PHP, Python, Ruby, Scheme, Squeak ja Vala. Cairo on integroitu myös joihinkin käyttöliittymäkirjastoihin kuten FLTK, GNUstep ja GTK+.
Kiviniemi
Kiviniemi voi tarkoittaa ainakin seuraavia asioita:
Tikkurilan rautatieasema
Tikkurilan rautatieasema on rautatie- ja linja-autoasema Vantaalla Jokiniemen ja Tikkurilan kaupunginosien rajalla. Helsingin päärautatieasemalle on sieltä matkaa 16 kilometriä ja Helsinki-Vantaan lentoasemalle noin viisi kilometriä. Tikkurilan aseman läpi liikkuu vuosittain noin 12 miljoonaa matkustajaa. Vuoteen 2025 mennessä matkustajien määrän ennustetaan nousevan 16 miljoonaan.
Historia
Kun päärataosuus Helsingistä Hämeenlinnaan rakennettiin vuosina 1857–1862, Tikkurila oli yksi seitsemästä ensimmäisestä asemasta. Näistä asemista tiilisiä asemarakennuksia olivat Helsinki, Tikkurila ja Hämeenlinna, loput rakennettiin puusta. Aseman rakentaminen aloitettiin vuonna 1859. Tikkurilan vanha asemarakennus tehtiin tiilestä todennäköisesti sen takia, että rautatiejohtokunnan mielestä Tikkurilan liikenteellinen merkitys oli suuri. Kesti kuitenkin vielä kauan, ennen kuin Tikkurilasta tuli suuri asutustaajama.
Kaukojunat alkoivat pysähtyä Tikkurilassa vaiheittain vuosituhannen vaihteesta lähtien. Kaikki matkustajajunat (myös Pendolinot ja Venäjän junat) ovat pysähtyneet Tikkurilassa 3. syyskuuta 2006 lähtien lukuun ottamatta vuosina 2007–2011 liikennöinyttä G-lähijunaa.
Nykyinen asemaympäristö
pienoiskuva|Laituri ja asemasilta yhdistyvät portailla, hisseillä ja liukuportailla. 1. tammikuuta 2015 Tikkurilan vanha asemarakennus korvattiin uudella asemakeskuksella, Dixillä, jossa on seitsemän tuhannen neliömetrin kokoiset liike- ja toimistotilat. Dixin kauppakeskus avattiin 15. tammikuuta, ja kokonaisuudessaan siitä rakentuu 450 metriä pitkä Ratatietä mukaileva kokonaisuus.
Linja-autoterminaali siirtyi hieman pohjoisemmaksi Ratatien varteen, ja käyttöön otettiin radan ylle rakennettu läpinäkyvä asemasilta, joka on osa Kehärata-hanketta. Asemasillan rakentaminen liikennöidyn radan päällä oli teknisesti erittäin vaativaa.
Asemasillan toisessa päässä eli Dixiä vastapäätä on toinen korkea rakennus, Väritehtaankatu 8:n toimisto- ja liiketilakokonaisuus. Kiinteistöön on sijoitettu muun muassa konttoreita, lounasravintola ja kuntosali. Loppuvuodesta 2021 osuuteen liittyi toinen vaihe, kuusikerroksinen 4 000 neliön lisärakennus.
Alikulkutunnelit
pienoiskuva|Asemalla on kaksi kevyen liikenteen alikulkutunnelia, joista on pääsy kaikille laitureille.Asemalla on kevyen liikenteen alikulkutunnelit sekä pohjois- että eteläpuolella. Molemmilta on pääsy kaikille aseman laitureille. Vuonna 1990 valmistuneessa 80 metriä pitkässä pohjoisessa tunnelissa on kaksi Pekka Jylhän taideteosta, Pohjoista kohti ja Toinen matka. Eteläisemmästä tunnelista löytyy Helana Hietasen ja Jaakko Niemelän valotilateos Kartasto 1708/2018 (Atlas 1708/2018), jonka pohjana on käytetty vanhaa Tikkurilan seudun karttaa. Eteläisempi alikulku oli alun perin käytössä jo ennen pohjoista tunnelia, mutta Dixin rakentamisen yhteydessä se remontoitiin ja pysyi suljettuna useamman vuoden. Uudistettu tunneli avattiin vasta keväällä 2018. Tunnelissa on Vantaan kaupungin hallinnoima 160 polkupyörän pyöräparkkihalli, joka on valvottu kameroin ja jonka sisään pääsee HSL:n matkakortilla. Suljetun hallin on sanottu vähentävän pyörävarkauksia ja pitävän pyörät suojassa eri sääolosuhteilta.
Aseman tulevaisuus
Heinäkuussa 2015 käyttöön tulleen Kehäradan toivotaan nostavan Tikkurilan aseman Suomen toiseksi vilkkaimmaksi asemaksi. Kehärata yhdistyy Vantaankosken rataan kulkien Helsinki-Vantaan lentoaseman kautta ja näin ollen tekee Tikkurilan asemasta tärkeimmän liitoskohdan kaukojunien ja Helsinki-Vantaan lentoaseman välille.
Aseman eteläpuolelle kaupunginmuseon ympärille rakentuu Carl Albert Edelfeltin aukio, johon sijoitetaan taideteoksia. Aukio yhdistää tulevaisuudessa Tikkurilan jokirannan alueet ja kävelykeskustan yhtenäiseksi kokonaisuudeksi.
Suunnitellun Vantaan pikaraitiotien reitti alittaa Tikkurilan aseman tunnelissa, johon kuuluu myös maanalainen pysäkki. Tikkurilanraitioksi kutsuttu 560 metriä pitkä tunneli tulee ulottumaan Jokiniemen Väritehtaankadulta Tikkurilan Kielotielle lähelle Tikkuraitin kävelykatua.
Aseman itäpuolella on varaus kahdelle lisäraiteelle. Raiteiden rakentaminen vaatisi muutamien aseman eteläpuolella olevien liikerakennusten purkamisen.
Lähijunat
pienoiskuva|[[Sm5-lähijunat Keravalle ja kehäradalle kulkevat raiteella 4 sekä Helsinkiin raiteella 6.]]
Kaukojunat
Tikkurilassa pysähtyvät lähes kaikki päärataa ja oikorataa pitkin kulkevat Helsingistä lähtevät ja sinne saapuvat kaukojunat. Junista on yhteys I-junalla Helsinki-Vantaan lentoasemalle.
Junien lähtöraiteet
Vuoden 2023 aikana Tikkurilan asemalla tehdään ratatöitä, jotka vaikuttavat laiturijärjestelyihin.
Linja-autovuorot
pienoiskuva|Tikkurilan linja-autoterminaalissa tehdään arkivuorokaudessa noin 6 000 nousua. pienoiskuva|Terminaali sijaitsee alakerroksessa pohjoispäädyssä. Suoraan sen yläpuolella on henkilöautojen pysäköintihalli. pienoiskuva|Saapuvien linja-autojen jättöpysäkit sijaitsevat Ratatiellä terminaalin ulkopuolella.
Laituri 5
Laituri 6
Laituri 7
Laituri 8
Laituri 9
Laituri 10
Laituri 11
Laituri 12
Laituri 13
Laituri 14
Laituri 15
Laituri 16 (Ratatiellä)
Laituri 17
Zarra-palkinto
Zarra-palkinto on Espanjan jalkapalloilussa parhaalle espanjalaiselle maalintekijälle myönnettävä palkinto, jota jakaa urheilulehti Marca. Palkinto on nimetty Athletic Bilbaossa pelanneen hyökkääjän Telmo Zarran mukaan.
David Villa ja Iago Aspas ovat voittaneet Zarra-palkinnon neljästi.
Ródoksen hiippakunta
Ródoksen hiippakunta on ortodoksinen hiippakunta Kreikassa. Se kuuluu suoraan ekumeenisen patriarkaatin alaisuuteen.
Hiippakunta käsittää nimensä mukaisesti Ródoksen saaren. Siihen kuuluu 64 seurakuntaa (enoría). Hiippakunnan katedraali eli piispanistuin on Ródoksen kaupungissa sijaitseva Neitsyt Marian temppeliintuomisen katedraali.
Seurakunnat ja kirkot
Hiippakunnassa on 64 seurakuntaa seurakuntakirkkoineen:
Ródoksen kaupunki, 17 seurakuntaa ja seurakuntakirkkoa:
Afántou, kaksi seurakuntaa ja seutakuntakirkkoa:
pienoiskuva|upright|[[Archángelos (Ródos)|Archángeloksen Arkkienkelten kirkko (Naós Taxiarchón).]] Archángelos, kolme seurakuntaa ja seurakuntakirkkoa:
Attávyros, kuusi seurakuntaa ja seurakuntakirkkoa:
Ialysós, kaksi seurakuntaa ja seurakuntakirkkoa:
pienoiskuva|[[Falirákin Pyhän Nektarioksen kirkko (Naós Agíou Nektaríou).]] Kallithéa, neljä seurakuntaa ja seurakuntakirkkoa:
Kámeiros, kahdeksan seurakuntaa ja seurakuntakirkkoa:
pienoiskuva|upright|[[Líndos|Líndoksen Neitsyt Marian kuolonuneen nukkumisen kirkko (Naós Koimíseos tís Theotókou).]] Líndos, viisi seurakuntaa ja seurakuntakirkkoa:
pienoiskuva|[[Asklipieío (Ródos)|Asklipeión Neitsyt Marian kuolonuneen nukkumisen kirkko (Naós Koimíseos tís Theotókou).]] Nótia Ródos, kymmenen seurakuntaa ja seurakuntakirkkoa:
Petaloúdes, kuusi seurakuntaa ja seurakuntakirkkoa:
Luostarit
Hiippakunnan alueella sijaitsee yhdeksän toiminnassa olevaa luostaria:
Munkkiluostarit
Nunnaluostarit
Dumbo (vuoden 2019 elokuva)
Dumbo on vuonna 2019 ensi-iltansa saanut Tim Burtonin ohjaama ja Ehren Krugerin käsikirjoittama fantasiaelokuva. Elokuva perustuu Disneyn samannimiseen animaatioelokuvaan vuodelta 1941. Elokuvan pääosissa ovat Colin Farrell, Michael Keaton, Danny DeVito, Eva Green ja Alan Arkin. Elokuva sai ensi-iltansa 29. maaliskuuta 2019.
Näyttelijät
Suomenkielisen dialogin on kääntänyt Aki Heinlahti ja laulut on kääntänyt Pekka Lehtosaari. Suomenkielisen dialogin ja laulut on ohjannut Carla Rindell.
Kehitys
Heinäkuussa 2014 vahvistettiin, että Walt Disney Pictures aikoo toteuttaa näytellyn version Dumbosta. Ehren Kruger vahvistettiin käsikirjoittajaksi sekä tuottajaksi yhdessä Justin Springerin kanssa. Maaliskuussa 2015 Tim Burtonin paljastettiin elokuvan ohjaajaksi. Heinäkuussa 2017 Disney ilmoitti elokuvan ensi-iltapäivämääräksi 29. maaliskuuta 2019.
Roolijako
Tammikuussa 2017 Will Smithin ilmoitettiin olevan neuvotteluissa näyttelemään perheenisää, jonka lapset ystävystyvät Dumbon kanssa nähdessään tämän sirkuksessa. Smith kuitenkin kieltäytyi roolista pääasiassa aikatauluaan koskevien ristiriitojen vuoksi. Roolia tarjottiin myös Chris Pinelle ja Casey Affleckille ennen kuin Colin Farrell valittiin rooliin.
Maaliskuussa 2017 Eva Green ja Danny DeVito liittyivät näyttelijäkaartiin. Huhtikuussa 2017 Michael Keaton liittyi näyttelijäkaartiin täydentäen aikuisten ihmishahmojen kaartin. Tom Hanksin raportoitiin osallistuneen neuvotteluihin kyseisestä roolista ennen Keatonia. Kesällä 2017 DeObia Oparei, Joseph Gatt ja Alan Arkin liittyivät näyttelijäkaartiin.
Kuvaukset
Kuvaukset alkoivat Yhdistyneessä kuningaskunnassa heinäkuussa 2017 ja päättyivät marraskuussa 2017.
Julkaisu
Dumbo sai teatteriensi-iltansa 29. maaliskuuta 2019.
Skort
Skort (tai shortsihame ) ovat shortsit, joissa on päällekkäinen kangaspaneeli, joka on tehty muistuttamaan hameen peittävää etu- ja takapuolta, tai lyhyt hame, jonka alle on piilotettu integroidut shortsit (niitä voidaan kutsua myös urheiluhameiksi).
Historia
Vaikka jotkin housuhame-nimellä myytävät vaatekappaleet muistuttavat lyhyitä housuja, ollakseen skortsit niiden on näytettävä hameilta. Ne eroavat housuista tai shortseista sen perusteella, että niiden leikkaus on alhaalta (päärme) vyötärön kohdalta leveämpi kuin vyötäröltä.
Alun perin "housuhameiksi" kutsutut skortsit kehitettiin, jotta ne antaisivat enemmän vapautta harrastuksiin (kuten urheiluun, puutarhanhoitoon, siivoukseen tai pyöräilyyn) ja antaisivat hameen ulkonäön. Aluksi skortseja ei pidetty sopivina käytettäväksi minkään muun kuin urheilutoiminnan aikana.
Montgomery Ward väitti vuoden 1959 kevät/kesä-kuvastossaan keksineensä vaatteen, jota he kutsuivat skortiksi. Se oli lyhyt veitsenterävä tai harmonikkaan laskostettu hame, jonka alle oli kiinnitetty alushousut. Vuosia myöhemmin termiä käytettiin shortseihin, joiden etupuolella (ja usein myös selässä) oli kangasläppä, joka teki vaatteesta hameen näköisen. Viime vuosina termi skortti on annettu mille tahansa hameelle, johon on kiinnitetty shortsit.
Edeltäjät
Skortsien alkuperä voi liittyä aikaisempiin vaatekappaleisiin, kuten bloomereihin ja jupe-culotteihin, joiden suosio kasvoi 1800-luvun lopulla ja 1900-luvun alussa huolimatta siitä, että yleinen yleinen yleinen paheksunta kohdistui siihen, että naiset käyttivät housuja. Vuonna 1911 Paul Poiret valmisti useita malleja, jotka olivat yhdistelmä hameista ja housuista, ja ne tulivat tunnetuiksi nimellä jupe-culottes tai haaremihousut. Samoin kuin skortsit, culottesiin liittyy erilaisia tyylejä, jotka voivat näyttäytyä housujen ja hameiden risteytymänä. Skortsit eroavat toisistaan siten, että ne ovat rakenteeltaan shortsit, joiden päälle on laitettu materiaalia, joka saa sen näyttämään hameelta.
Naisten urheilu
Sortsit ovat suosittuja urheilulajeissa, kuten maahockey, tennis, golf, keilailu ja camogie, ja ne ovat usein osa tyttöjen urheiluasuja.
Ensimmäisen huomionarvoisen hameen kaltaisen vaatteen käytti tennisasuna espanjalainen pelaaja Lilí Álvarez, joka käytti Wimbledon-ottelussaan vuonna 1931 hameen näköiseksi muotoiltuja culottes-housuja.
YoungBoy Never Broke Again
YoungBoy Never Broke Again (myös NBA YoungBoy), oikealta nimeltään Kentrell DeSean Gaulden (s. ), on yhdysvaltalainen rap-artisti. Hän julkaisi esikoisalbuminsa Until Death Call My Name vuonna 2018 ja se myi platinaa Yhdysvalloissa. Hänen toinen studioalbuminsa, vuonna 2020 julkaistu Top, nousi Billboard 200 -listan ensimmäiselle sijalle.
Teemu Virtanen
Teemu Virtanen (s. 9. tammikuuta 1990 Urjala) on suomalainen jääkiekkopuolustaja. Hän on pelannut kaksi SM-liigaottelua Tampereen Ilveksessä kaudella 2010–2011.
Petri Kykyri
Petri Kykyri (s. 13. lokakuuta 1977 Kälviä) on suomalainen kestävyysjuoksija. Hän edustaa Kälviän Tarmoa ja hänen valmentajanaan toimii Jouni Kykyri. Kalevan kisoissa hän on voittanut pronssia 10 000 metrin juoksussa vuonna 2001. Lisäksi hän on saavuttanut maastojuoksussa joukkuekilpailun pronssia vuonna 2008. Hän on myös edustanut Suomea Ruotsi-Suomi-maaottelussa.
Ante Aikio
Ante Aikio, pohjoissaameksi Luobbal Sámmol Sámmol Ánte (s. 1977) on suomensaamelainen kielitieteilijä, joka vuodesta 2015 alkaen toimii saamen kielen professorina Saamelaisessa korkeakoulussa Koutokeinossa Norjassa. Tätä ennen hän on toiminut saamen kielen professorina Oulun yliopiston alaisessa Giellagas-instituutissa. Aikion suomen ja karjalan saamelaisia lainasanoja käsittelevä väitöskirja ilmestyi vuonna 2009. Lisäksi Aikio on tutkinut laajasti uralilaisten kielten äännehistoriaa ja etymologiaa sekä saamelaisten etnolingvististä menneisyyttä ja toimittanut professori Pekka Sammallahden 60-vuotisjuhlakirjan yhdessä Jussi Ylikosken kanssa.
Sääksmäen seurakunta
Sääksmäen seurakunta on seurakunta Pirkanmaalla, Valkeakosken kaupungissa. Seurakunta kuuluu Tampereen hiippakunnassa Kangasalan rovastikuntaan. Kirkkoherrana toimii Timo Waris. Vuonna 2017 seurakunnassa oli 15 532 jäsentä. Kirkkoonkuulumisprosentti oli 73,5 %.
Sääksmäki mainittiin itsenäisenä seurakuntana vuonna 1335. Siitä on myöhemmin erotettu Pälkäneen, Akaan ja Valkeakosken seurakunnat. Kun Sääksmäen kunta vuonna 1973 liitettiin Valkeakoskeen, jäivät Sääksmäki ja Valkeakoski edelleen kahdeksi eri seurakunnaksi. , mutta myöhemmin ne yhdistettiin vuonna 2007. Poikkeuksellisesti seurakunta kantaa historiallisen emäpitäjän Sääksmäen nimeä nykyisen Valkeakosken kaupungin nimen sijasta. Valkeakosken keskusta menetti jopa oman kirkkonsakin 2010-luvulla.
John Donne
thumb|right|John Donne. John Donne (1572 – 31. maaliskuuta 1631) oli englantilainen runoilija ja saarnaaja.
Donne syntyi katolisille vanhemmille, mutta kääntyi anglikaaniksi vuoden 1600 vaiheilla. Ennen kirkollista uraansa Donne opiskeli asianajajan tointa varten sekä osallistui sotaretkille Espanjan laivastoa vastaan Englannin ja Espanjan välisessä sodassa 1590-luvulla. Pappisvihkimyksensä Donne sai vuonna 1615. Hänet nimitettiin vuonna 1621 St Paulin katedraalin tuomiorovastiksi.
Donnen kirjallinen tuotanto edustaa niin kutsuttua metafyysistä runoutta. Useat tunnetuista runoista käsittelevät rakkautta. Julkaisujen joukkoon lukeutuu myös tunnettu sairaan elämää käsittelevä Rukouksia sairasvuoteelta, jonka Donne kirjoitti itse vakavan sairauden runtelemana 1620-luvulla.
Santorínin roomalaiskatolinen hiippakunta
Santorínin hiippakunta on katolinen hiippakunta Kreikassa. Se on Náxoksen, Ándroksen, Tínoksen ja Mýkonoksen arkkihiippakunnan alaisuudessa.
John Donne
Biathanatos
Kaunokirjallisen tuotannon ohella Donne tunnetaan itsemurhaa käsitelleen Biathanatos -teoksen kirjoittajana. Vuoteen 1610 mennessä valmistunut teos julkaistiin vasta kuusitoista vuotta tekijänsä kuoleman jälkeen, vuonna 1647. Donne tarkasteli oikeutta tehdä itsemurha - joka hänen aikanaan oli rikollinen teko - niin maallisen kuin uskonnollisen oikeuden näkökulmasta. Hän esitti vallalla olleesta käsityksestä poiketen, ettei itsemurha riko Jumalan, Luonnon tai Järjen lakia vastaan, eikä itsemurhan tekijää näin ollen tulisi rangaista. Donne tiesi johtopäätöstensä arkaluontoisuuden ja oli aikeissa polttaa teoksensa käsikirjoituksen. Hän kuitenkin säästi kirjoituksensa ja ohjeisti poikaansa säilyttämään käsikirjoituksen, mutta jättämään se julkaisematta.
Santorínin roomalaiskatolinen hiippakunta
Hiippakunta käsittää osan Kykladien saarista, tärkeimpänä Santorínin saariryhmän. Siihen kuuluu yksi seurakunta, jonka jäsenmäärä vuonna 2017 oli 500. Hiippakunnan katedraali eli piispanistuin on Firássa sijaitseva Johannes Kastajan katedraali.
Katolisen kirkon läsnäolo Santorínilla kuten muualla Kykladeilla on peräisin venetsialaisvallan ajalta. Hiippakunta on perustettu vuonna 1204.
Majuanjärvi (Padasjoki, Torittu)
Maantietoa
Järven pinta-ala on 2,3 hehtaaria, se on 350 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 750 metriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Lummennen ja Vesijaon valuma-alueella (14.25), jonka Miestämän–Vesijaon alueeseen (14.252) se kuuluu. Järven vedenpinnan korkeus on 116,6 metriä mpy.
St. Julian’s
Aiheesta muualla
35.91861°N, 14.49°W
Hedelmänviljely
thumb|350px|[[Sitruuna|Sitruunaviljelelmä Israelissa.]]
Hedelmänviljely tarkoittaa hedelmäpuiden kasvattamista tarkoituksena tuottaa ruokaa. Paikkaa, jossa niitä viljellään, kutsutaan hedelmätarhaksi. Kaupallisten hedelmätarhojen lisäksi hedelmiä kasvatetaan myös puutarhoissa.
Hedelmätarhan puiden välimatka riippuu lajista. Luumupuita voidaan kasvattaa 3 metrin välein, omenapuiden perinteinen välimatka on 8-10 metriä, ja päärynäpuilla pidetään jopa 20 metrin välejä. Omenapuihin on kehitetty tavallista pienempiä kääpiörunkoja, joita voidaan istuttaa jopa kahden metrin välein. Sitrushedelmien kuten appelsiinien normaalikokoisten puiden väli on 4-8 metriä, kääpiöpuiden 2-3 metriä.
Taloudellisesti merkittävimpiä hedelmiä ovat omena, banaani, viinirypäle, appelsiini, mango, guava, papaija ja ananas. Kaikkien näiden yhteenlasketussa tuotantomäärässä Kiina on maailman suurin. Se on myös suurin omenien ja rypäleiden tuottaja, kun taas Intia on sitä suurempi mangon, guavan, banaanin ja papaijan tuottaja. Appelsiinien tuottajista Brasilia on suurin. Ananastuotannon kärjessä ovat hyvin tasaisilla osuuksilla Brasilia, Costa Rica, Filippiinit ja Thaimaa.
Suomen yleisin viljelty hedelmä on omena, jota kasvatetaan vuodessa noin viisi miljoonaa kiloa. Suomessa on noin 300 ammattimaista omenatilaa, joilla omenaa viljellään 670 hehtaarilla. Pääosa näistä on Ahvenanmaalla, Lounais-Suomessa ja Länsi-Uudellamaalla, mutta viljelyalueita löytyy myös Hämeestä, Kaakkois-Suomesta ja Etelä-Savosta. Suomen ammattimainen omenanviljely keskittyi 1900-luvulla Salpausselän eteläpuolelle. Talvenkestävien lajikkeiden jalostuksen ja ilmastonmuutoken takia omenia voidaan viljellä kaupallisesti myös Kaakkois-Suomessa ja Etelä-Savossa, ja kotipuutarhoissa on omenapuita jopa Lapissa. 2000-luvulla on alettu kokeilla myös päärynän ammattimaista viljelyä. Myös luumujen ja kirsikoiden viljely yleistyy.
Lagosin lento-onnettomuus 1995
Komiavian omistama kone oli vuokralla nigerialaiselle Harka Air Servicesille. Koneen lentäjät olivat venäläisiä ja matkustamohenkilökunta Nigeriasta. Lennon lähestyessä Lagosia miehistö sai säätiedot, joiden mukaan lentoasemalla oli kohtalaista tuulta ja vähän sadetta. Koneen laskeutuessa säätila muuttui äkisti: juuri laskeutumisen aikaan tuli rankka sadekuuro, ja tuulen suunta ja voimakkuus muuttuivat nopeasti. Miehistö ei saanut lennonjohdolta tietoa muuttuneista sääoloista.
Sateen vuoksi kiitotien pinnalla oli vesikerros. Kone joutui laskeuduttuaan vesiliirtoon, eikä jarruttaminen siksi onnistunut. Kone ajautui ulos kiitotieltä ja sen laskuteline osui sadevesiojan betoniseen siltaan. Kone hajosi osiin ja syttyi tuleen. Matkustajien evakuoiminen sujui heikosti, koska lentäjät ja matkustamohenkilökunta eivät kommunikoineet keskenään riittävän hyvin. Kun palo oli saatu sammutettua, huomattiin, että 16 matkustajaa ei ollut poistunut koneesta. He olivat paenneet paloa koneen käymälöihin ja takaosan matkatavaratilaan ja kuolleet sinne.
Carolyn Shoemaker
thumb|right|Carolyn Shoemaker Carolyn Jean Spellmann Shoemaker (24. kesäkuuta 1929 Gallup, New Mexico, Yhdysvallat – 13. elokuuta 2021 ) oli yhdysvaltalainen tähtitieteilijä. Hän löysi satoja asteroideja ja kymmeniä komeettoja, joiden joukossa on 24. maaliskuuta 1993 havaittu Shoemaker-Levy 9.
Nuoruus, opiskelu ja pehe
Carolyn Spellman syntyi vuonna 1929 Gallupissa, New Mexicossa. Hänen vanhempansa olivat Leonard Spellman ja Hazel Arthur. Hänen isänsä oli entinen tilallinen, joka oli alkanut pitää vaateliikettä Gallupissa. Perheen äiti puolestaan työskenteli opettajana. Pian Carolynin syntymän jälkeen Spellmanit muuttivat Kalifornian Chicoon, missä sekä Carolyn että tämän isoveli Richard kävivät collegen.
Spellman kävi Chico State Collegea, missä hän suoritti sekä alemman korkeakoulu- että maisterin tutkinnon. Hänen pääaineensa olivat historia, politiikan tutkimus ja englanninkielinen kirjallisuus. Hän ei kuitenkaan ollut yhtään kiinnostunut luonnontieteistä. Veljensä häissä Spellman tapasi geologi Eugene Shoemakerin, joka oli ollut Richard Spellmanin huonetoveri Caltechissä. Carolyn Spellman ja Eugene Shoemaker menivät naimisiin vuonna 1951, ja Carolyniä kiehtoi tapa, jolla hänen miehensä elävöitti geologiaa.
Carolyn Shoemaker ei vielä collegen jälkeen tiennyt, mitä hän haluaisi urallaan tehdä. Hän opetti vuoden high schoolissa, mutta seitsemännen luokan opettaminen ei tuntunut omalta ammatilta. Shoemakerit saivat kolme lasta, Christyn, Lindan ja Patin. Carolyn jäikin tämän jälkeen kotiäidiksi, ja samaan aikaan Eugene matkusti työnsä seurauksena paljon. Eugene opetti tuollon astronautteja tekemään geologisia tutkimuksia kuukävelyjen aikana.
Ura
Kun Shoemakerien lapset olivat muuttaneet kotoa, Carolyn alkoi opiskella tähtitiedettä ja auttaa miestänsä kenttätutkimuksissa. He kartoittivat ja tutkivat törmäyskraattereita.
Carolyn Shoemaker palkattiin vuonna 1980 Palomarin observatorion tutkimusprojektiin, joka etsi erityisesti Maata lähelle tulevia kappaleita. Projektissa oli mukana myös hänen miehensä. Samana vuonna Shoemaker sai paikan myös vierailevan tutkijana Yhdysvaltain geologian tutkimuskeskuksen tähtitieteen osastolta. Shoemaker työskenteli erityisesti Palomarin Schmidt-teleskoopin ottamien kuvien parissa ja tutki eri öinä otettuja laattoja stereoskoopin avulla löytääkseen liikkuvia kappaleita, kuten asteroideja ja komeettoja.
Shoemaker löysi ensimmäisen komeettansa syyskuussa 1983, ja vuoden 1994 loppuun mennessä hän oli löytänyt 32 komeettaa ja yli 400 asteroidia. Komeettoja hän oli havainnut enemmän kuin kukaan muu aiemmin. Vaikka Palomarin observatorion tutkimushanke etsi erityisesti Maata uhkaavia kappaleita, sen tunnetuin löytö oli Shoemaker–Levy 9 -komeetta, jonka Carolyn Shoemaker näki ensimmäisen kerran vuonna 1993. Komeetta nimettiin sitä tutkineiden Shoemakereiden ja David H. Levyn mukaan. Komeetta törmäsi heinäkuussa 1994 Jupiteriin, mikä herätti huomattavan laajaa yleistä kiinnostusta.
Shoemakerista tuli vuonna 1989 Pohjois-Arizonan yliopiston tutkimusprofessori. Palomarin observatorion tutkimushanke jatkui puolestaan vuoteen 1994. Sen jälkeen Shoemakerit jatkoivat työtä Jarnacin observatorion pienemmillä Schmidt-kameroilla.
Shoemakerit olivat vuonna 1997 tutkimassa törmäyskraattereita Australiassa, kun he joutuivat auto-onnettomuuten. Gene kuoli välittömästi, ja Carolyn sai vakavia vammoja. Hän pystyi kuitenkin toivuttuaan jatkamaan uraansa. Shoemaker työskenteli muun muassa Lowellin observatoriosa ja USGS:n astrogeologian tutkimusohjelmassa.
Stalingrad Cowgirls
Stalingrad Cowgirls oli vuonna 2005 perustettu Sallasta kotoisin ollut suomalainen rockyhtye. Yhtye soitti punk-henkistä rockmusiikkia. Trion jäsenistä Enni ja Riina ovat sisaruksia. Yhtye kertoi heinäkuun lopussa 2012 lopettavansa.
Historia
Useampikin levy-yhtiö oli kiinnostunut tekemään sopimuksen yhtyeen kanssa ja lopulta maaliskuussa 2007 yhtye teki levytyssopimuksen Warner Musicin kanssa. Samana vuonna yhtyeellä oli viisikymmentä esiintymistä. Se oli lämmittely-yhtyeenä muun muassa Iggy & The Stoogesille, Muselle, Eppu Normaalille, Avril Lavignelle ja Negativelle.
Debyyttialbumi Somewhere High ilmestyi syyskuussa 2007. Albumi nousi korkeimmillaan Suomen virallisen albumilistan sijalle 30. Lisäksi Stalingrad Cowgirls oli ehdolla vuoden 2007 yhtyetulokas-Emman saajaksi.
Vuonna 2009 Stalingrad Cowgirls esiintyi Japanissa sekä toimi Moskovassa lämmittely-yhtyeenä Mötley Crüelle.
Yhtyeen toinen albumi Kiss Your Heart Goodbye julkaistiin Suomessa 5. toukokuuta 2010 sekä Ruotsissa, Norjassa ja Tanskassa 27. syyskuuta 2010. Albumi nousi Suomen virallisen albumilistan sijalle 27. Albumin ensimmäinen single Baby Girl nousi YleX:n soittolistalle sekä YleX Himotuimmat -listan ykköseksi viikoilla 15, 20 ja 27.
Vuonna 2010 yhtye esiintyi mm. YleXPop 2010 -festivaaleilla, teki lyhyet kiertueet Kiinassa , Saksassa, Norjassa ja Ruotsissa sekä toimi lämmittely-yhtyeenä Michael Monroelle ja Billy Idolille.
Stalingrad Cowgirlsin jäsenet ilmoittivat 31. heinäkuuta 2012 yhtyeen lopettavan toimintansa ja kertoivat lopettamispäätöksestä ja sen taustoista blogissaan "Save a Horse – Ride a Cowgirl." . Viimeisen kerran yhtye esiintyi 11. elokuuta Rovaniemellä.
St. Louis
St. Louis on kaupunki Missourin osavaltiossa Yhdysvalloissa. St. Louis sijaitsee pohjoisesta virtaavan Mississippin ja lännestä työntyvän Missourijoen yhtymäkohdassa. Missourijoen eteläpuolella St. Louisin kohdalla Mississippiin laskevat myös River Des Peres- ja Meramecjoet. St. Louisin metropolialueen itäinen puoli kuuluu Illinoisin osavaltioon.
Nimi
Kaupungin nimi on ranskalaista alkuperää. Englanninkieliset ääntävät kaupungin nimen [seɪntˈluːɪs] tai [seɪnt'luəs] ja ranskankieliset [sɛ̃ lwi]. Kaupunki on saanut todennäköisesti nimensä Ranskan kuninkaan Ludvig IX:n mukaan. Ranskalaiset perustivat kaupungin vuonna 1764.
St. Louisin lempinimiä ovat muun muassa Gateway City, STL, Gateway to the West, Mound City ja The Lou.
Amerikansuomessa kaupunkia on kutsuttu nimellä ”Lousi” tai ”Loussi”. Nimet ovat tuttuja esimerkiksi Hiski Salomaan lauluista.
Varhaisvaiheet ja perustaminen
thumb|Kaupunki perustettiin Missourijoen suulle ja Missisippijoen varrelle. St. Louisin ympäristön ensimmäisiä asukkaita olivat Mississippin kulttuurin kummunrakentajaintiaanit. Intiaanit hylkäsivät alueen keskiajan vaiheilla jättäen jälkeensä suuria kumpuja, joista St. Louis sai varhaisen kutsumanimensä Mound City. Mississippin vastarannalla sijaitseekin suuri Cahokian muinaiskaupunki.
Ensimmäiset valkoiset, jotka kiinnittivät alueeseen huomiota, olivat pohjoista reittiä Mississippille vaeltaneet kanadanranskalainen tutkimusmatkailija ja kauppias Louis Jolliet sekä ranskalainen lähetyssaarnaaja ja tutkimusmatkailija Jacques Marquette 1673. Viisi vuotta myöhemmin ranskalainen tutkimusmatkailija Robert Cavelier de La Salle vaati koko jokilaaksoa Ranskalle. Vuonna 1703 paikalle perustettiin katolinen lähetysasema.
Vuonna 1763 seitsenvuotisen sodan rauhanehtojen mukaisesti Ranska luovutti Englannille Mississippin itäpuolen (nyk. Illinoisin osavaltion puolta - alue ei siis ole osa nykyistä St. Louisin kaupunkia), minkä seurauksena monet ranskalaiset muuttivat joen länsipuolelle nykyisen St. Louisin paikkeille.
Vuonna 1764 ranskalainen uudisraivaaja Pierre Laclède perusti espanjalaisten alueelle poikapuolensa René Auguste Chouteaun kanssa pienen kauppa-aseman, joka sai nimekseen St. Louis Ranskan kuninkaan Ludvig IX:n mukaan.
St. Louis luovutettiin Ranskalle 1800, mutta jo vuonna 1803 se siirtyi Yhdysvalloille Louisianan myynnin seurauksena. Maaliskuussa 1804 Thomas Jeffersonin ollessa Yhdysvaltain presidenttinä St. Louisissa vietettiin juhlallista "Kolmen lipun päivää". Ensin laskettiin Espanjan lippu ja nostettiin Ranskan lippu, joka myös laskettiin ja salkoon nostettiin Yhdysvaltain lippu.
St. Louisista tuli Louisianan territorion pääkaupunki vuonna 1805 ja Missourin territorion pääkaupunki vuonna 1812.
Ensimmäinen höyrylaiva saapui St. Louisiin vuonna 1817, ja kaupungista kehittyikin merkittävä jokisatama.
Vaikka St. Louisissa pidettiin Missourin osavaltion perustuslakikokous, niin Missourin saadessa vuonna 1821 osavaltiostatuksen ei St. Louisia kuitenkaan valittu osavaltion pääkaupungiksi. Kaupunginoikeudet St. Louis sai 1822.
Onnettomuuksia ja sisällissodan aika
Kaupunkia koetteli 1849 koleraepidemia ja samana vuonna laaja tulipalo tuhosi suuren osan kaupunkia sekä osan höyrylaivastosta. Tulipalo oli saanut alkunsa höyrylaivan räjähdettyä kaupungin satamassa. Palon jäljiltä vain kaksi historiallista rakennusta säilyi St. Louisin keskustassa.
St. Louisissa nähtiin vuonna 1847 yksi Yhdysvaltain sisällissotaan johtaneista tapahtumista, kun orja Dred Scottin orjuudestaan vapauttamista käsittelevän oikeudenkäynnin epäävä päätös syvensi maassa olevaa jakoa orjuuden vastustajien ja kannattajien välillä. Kymmenen vuotta myöhemmin liittovaltion korkein oikeus epäsi Scottin vapauden perustellen päätöstään muun muassa sillä, että tummaihoiset olivat osavaltioiden kansalaisia, mutta eivät Yhdysvaltojen, joten Scott ei edes voinut nostaa syytettä liitovaltion tasolla..
Arabiankultavarpunen
Arabiankultavarpunen (Passer euchlorus) on Punaisenmeren rantavaltioissa esiintyvä varpunen. Monet tutkijat pitävät sitä samana lajina kuin sahelinkultavarpunen.
Koko ja ulkonäkö
Linnun pituus on noin 13 cm.
St. Louis
Onnettomuuksia ja sisällissodan aika
Sisällissota itsessään ei koetellut St. Louisia kovin pahasti. Missouri oli kuitenkin nimellisesti orjavaltio, vaikka se pysyikin pohjoisvaltioissa. St. Louisin talous kuitenkin kärsi sisällissodasta, sillä kaupankäynti etelään tyrehtyi.
Arabiankultavarpunen
Esiintyminen
Arabiankultavarpunen elää Arabian niemimaan lounaisosassa sekä Afrikan puolella Djiboutissa ja Somaliassa 100 000–1 000 000 neliökilometrin laajuisella alueella ja sen kanta on elinvoimainen.
Elinympäristö
Kuivat savannit ja pensaikkoiset avomaat.
St. Louis
Talouden kehitys
thumb|Stereokuva maailmannäyttelyn sotaosastosta St. Louis selviytyi sisällissodasta nopeasti, ja vaikka vesiliikenne rapistui, niin kaupungin saaman rautatiyhteyden ansiosta se säilytti asemansa merkittävänä liikenteen solmukohtana. Kaupunkiin kehittyi 1800-luvun puolivälin jälkeen merkittävää panimo-, tekstiili- ja metalliteollisuutta. Kaupunkia rikastuttivat muun muassa Budweiser-olut ja Purina Mills -yritys. Yhdysvalloissa julistettiin 1890-luvulla, että viimeisetkin tutkimattomat seudut on kartoitettu. Koska St. Louis oli ollut tärkeässä asemassa lännen tutkimisessa, sinne sijoitettiin vuoden 1904 maailmannäyttely. Samana vuonna kaupungissa järjestettiin kesäolympialaiset. Kaupungista tulikin käytännössä kansainvälinen suurkaupunki, ja siellä kävi maailmannäyttelyn aikana 20 miljoonaa ihmistä.
Ensimmäisen maailmansodan alkaessa St. Louis oli maailman suurin oluen, uunien ja kenkien tuottaja. Monipuolisen teollisuuden ansiosta kaupunki selviytyi hyvin sota- ja myöhemmästä lama-ajasta. Kaupungin väkiluku oli ollut selvässä kasvussa 1800-luvun lopulla ja 1900-luvun alussa. Toisen maailmansodan aikana väkiluku notkahti hieman, mutta lähti sodan jälkeen jälleen nousuun. Vuonna 1950 kaupungissa oli noin 850 000 asukasta. St. Louisissakin käynnistyi sodan jälkeen monen yhdysvaltalaisen suurkaupungin tavoin väestön muutto esikaupunkialueille ja väkiluku lähti selvään laskuun. Vuonna 2000 asukkaita oli enää kaksi viidesosaa huippulukemista ja suurin piirtein yhtä paljon kuin 1880-luvulla.
Tuhoisia tornadoja sattuu seudulla useahkosti, pahin vuonna 1896, jolloin kuoli yli 400 henkeä, loukkaantui yli tuhat ja koko infrastruktuuri vaurioitui pahasti. Muita ihmishenkiä vaatineita tornadovuosia olivat 1871, 1890, 1904, 1927 ja 195.
Mississippin tulva vuonna 1993 oli alakaupungissa huomattavan tuhoisa aiheuttaen noin 10 miljardin dollarin vahingot.
Vanhojen ongelmien rinnalle on kaupunkiin tullut vakava ilmansaasteongelma. Jo 1930-luvulla lämmitykseen käytetty pehmeä hiili toi ilmansaasteet otsikoihin – marraskuussa 1939 savu pilasi näkyvyyttä niin että liikenne vaarantui. Nykyisin teollisuus ja autot ovat pahimpia saastuttajia. Autojen pakokaasumittaukset ovatkin tulleet pakollisiksi eräissä metropolin piirikunnissa. Lisäksi lähiseudun maatalousmaan pintamultakerros on ohentunut eroosion ja viljelyn myötä sekä joki on rehevöitynyt liiallisen lannoituksen vuoksi. Torjunta-aineiden käytön aiheuttama myrkytys- ja allergiariski on suunnannut tehoviljelyä geenimuuntelun suuntaan kuten muuallakin Yhdysvaltain viljelysseuduilla. St. Louisin kemianteollisuus on joutunut ottamaan myös ympäristönäkökohtia huomioon.
St. Louis on pystynyt vastaamaan ongelmiin, joita monet muut suuremmat kaupungit ovat kärsineet muuttoaallon seurauksena. Kaupunki on pystynyt 1900-luvun lopulla houkuttelemaan monia merkittäviä yrityksiä, kehittämään koululaitosta ja modernisoimaan kaupunkikuvaa.
Talous
thumb|220px|St. Louisin maisemia [[Gateway Archista katsottuna]] Strategisesti merkittävänä solmukohtana ajatellen lännen asuttamista St. Louis kasvoi nopeasti. Varsinkin 1800-luvulla saapui runsaasti siirtoväkeä Euroopasta, erityisesti Italiasta, Venäjältä, Saksasta ja Böömistä sekä Irlannista, jossa oli kärsitty nälänhätää perunasatojen epäonnistuttua. St. Louis on yhden lempinimensä mukaan "Portti länteen", sen kautta kulki miljoonittain väkeä Kalifornian kultamaille.
Teollisuus ja pankkitoiminta
Nykyään Boeingiin kuuluva McDonnellin lentokonetehdas sijaitsee St. Louisissa. Tehdas on tuottanut vain sotilaslentokoneita. Charles Lindberghin Atlantin ylilennon sponsoreista merkittävimmät olivat St.Louisin liikemiehiä, ja siksi hänen koneensa nimi oli Spirit of St. Louis. Detroitissa syntynyt Lindbergh lensi ensimmäisenä maailmassa yksin välilaskuitta Atlantin yli vuonna 1927. Fentonin esikaupunkialueella on DaimlerChrysler-yhtiön autotehdas, joka valmistaa pakettiautoja. General Motorsilla on tehdas Wentzvillessä ja Fordilla Hazelwoodissa. Kaupungissa valmistetaan myös junanvaunuja.
Kemianteollisuutta on runsaasti. Tyco-yhtymällä on edelleen toimintaa Hazelwoodin esikaupungin liepeillä. Tämä yhtymä toimi aiemmin nimellä Mallingkrodt Company, ja se rikasti uraania ensimmäisiä atomipommeja varten. Vielä suurempi, kansainvälinen Monsanto tekee yhteistyötä Washington University in St. Louisin kanssa. Yhtiö on kehittänyt muun muassa sakariinin, Agent Orange -kasvimyrkyn ja Roundup-rikkaruohomyrkyn, jota käytetään runsaasti Suomenkin maataloudessa. Kaupungin elintarviketeollisuus on menestynyt. Panimoalan yritys Anheuser-Busch on lähtöisin St. Louisista ja sen päämaja on edelleen siellä. Anheuser-Busch on alan kolmanneksi suurin yritys maailmassa.
St. Louisin pankkitoiminta on nykyään yleisamerikkalaisessa omistuksessa.
Liikenne
Ensimmäinen höyrylaiva nimeltään Zebulon M. Pike saapui St. Louisin satamaan 27. heinäkuuta 1817, ja jo vuoteen 1850 mennessä kaupunki oli suurin Pittsburghista länteen. Tonniston mukaan satama oli koko Yhdysvaltain toiseksi suurin New Yorkin jälkeen. Joet ovat yhä purjehduskelpoisia myös kaupungista ylävirtaan.
Missourin osavaltion maantieliikenteen keskus on Kansas City, mutta suuria valtateitä kulkee myös St. Louisin kautta:
Teiden luokitusjärjestelmä muutettiin Yhdysvalloissa perusteellisesti vuonna 1985. Siihen asti kuuluisa Valtatie 66 Chicagosta Santa Monicaan Kaliforniaan kulki St. Louisin kautta. Valtatie on kirvoittanut paljon taidetta ja viihdettä. Alun perin Bobby Troupin vuonna 1946 säveltämä iskelmä Route 66 kertoo tästä valtaväylästä. Kappaleesta on lukuisia kuuluisia versioita, jopa Jussi Raittisen suomalaisversio.
Rautateitä St. Louisista lähtee kuuteen suuntaan. Eads Bridge, ensimmäinen rautatiesilta Mississippijoen yli, valmistui 1874. Kaupungin lentoliikenteen tarpeita hoitaa Lambert-St Louisin kansainvälinen lentokenttä, jonka kautta kulkee vuosittain yli 20 miljoonaa matkustajaa.